《和姚道尊五指山诗》
宋代·林震

一臂高擎海上洲，褰帷入是采真游。欲排瘴霭摅长策，为挽天河洗末流。

吾道有盟归掌握，皇图何地不中州。时清宜献平蛮颂，南顾应纾万里愁。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。